Fujitsu Siemens LifeBook C1020 Battery
LifeBook C1020 Main Battery Pack 9.6v 4000mAh
Quick search number: VP28EE Sabinet | Volume 110, Issue 3211
Issue 3211, 2008 Die Kerkblad - Volume 110,
Issue 3211, 2008 Navigate this Journal About Current issue Previous issues Submit a paper Contact the editor Volumes & issues
Die Gees van God maak die aarde nuut : uit die woord
Psalm 104 besing die lof van God. Die eerste en die laaste vers van hierdie Psalm is &apos;n oproep om God te prys. God is lofwaardig, omdat Hy alles so indrukwekkend mooi en doeltreffend geskep het. Psalm 104 is &apos;n natuurpsalm. Die digter bring God se skeppingswerk en die wyse waarop God alles onderhou, in verband met die Heilige Gees.
Emigrasie - realiteite en perspektief, Die Kerkblad, 110(3210) 2008 : pp.10-12 : errata
In die Apriluitgawe het die naam van die skrywer van die Brandpunt-artikel ongelukkig weggeval. Die skrywer was prof. A le R (Dries) du Plooy. Ons vra die skrywer en lesers om verskoning.
Pinkster Mei 2008 : redaksioneel
Dit is interessant om daarop te let hoedat in talle teologiese tradisies verskillende aksente gelê word. In die Oosters-Ortodokse kerk word besondere klem gelê op die persoon en werk van God die Vader.
God en genot : hoofartikel
Die bekende kerkvader uit Noord-Afrika, Aurelius Augustinus (354-340), is bekend vir sy soeke na die ware God en na die waarheid van God. In een van sy belangrikste boeke, Oor die stad van God (413-427), handel hy oor twee stede of twee lewenswyses: &apos;n lewenswyse volgens die vlees (van die mens) of volgens die Gees (van God), &apos;n lewe uit selfliefde of &apos;n lewe uit Godsliefde, &apos;n lewe in selfroem of &apos;n lewe in Godsroem.
Wat is Maas se mening werd? : hoofartikel
Dit is duidelik dat Deon Maas &apos;n voorliefde het vir die onderwerp Satanisme. Vroeër vanjaar het hy &apos;n artikel hieroor in die weekblad Rapport geskryf wat soveel teenreaksie opgeroep het dat hy daarmee sy skryfbeurt in Rapport verbeur het. Tydens sy weeklikse radioprogram, Maas met mening, het hy op 26 Maart tydens die Kunstefees op Oudtshoorn (KKNK) weer dieselfde onderwerp aan die orde gestel. En weer was daar sowel uit die gehoor as van die kant van inbellers hewige reaksie - hoewel dit nie aan enkele ondersteuners ontbreek het nie.
Afrikaanse gelowiges geroep om saam te staan : brandpunt
Die Brandpunt-rubriek in Die Kerkblad van April 2008 sluit af met die wekroep: "Die tyd het beslis aangebreek dat ons Afrikaanse gelowiges in besonder met die kragte en magte en ervaring wat ons tot ons beskikking het, effektief meehelp aan die effektiewe verandering en verbetering van ons totale omstandighede." Dit is nie die eerste keer dat Afrikaanse (en Afrikaner-)gelowiges hiertoe opgeroep word nie. Maar tot dusver het daar niks van gekom nie. Baie redes kan daarvoor aangevoer word. Waarskynlik een van die belangrikste redes is ons gebrek aan samewerking. Dit lei tot die vraag: Waarom is dit so? Waarom lyk dit of ons Afrikaners of dan "Afrikaanses" onsself maar net nie sover kan kry om saam te staan nie?
Die redakteur gesels met ... oudregter Kees van Dijkhorst : redakteursgesprek
Die Kerkblad 110, pp 12 –15 (2008)
Kees van Dijkhorst het die BA- en LLB-graad, beide met lof, aan die Universiteit van Pretoria ontvang (in 1954 en 1956 onderskeidelik). Hy het vir &apos;n kort tydperk as prokureur en notaris gewerk. In 1960 het hy advokaat geword, en in Pretoria gedien. In 1974 het hy senior advokaat geword. Hy het vir &apos;n tyd lank op die Pretoriase Balieraad gedien, drie jaar as voorsitter.
Pinkster : kerklike jaar
Die Kerkblad 110, pp 16 –18 (2008)
Die gevaar bestaan dat kerkmense net konsentreer op die betekenis van die Paasfees en (as reaksie teen sg. Geesdrywers) die betekenis van Pinkster agterweë laat.
Die heerlikheid van God soos blyk uit "die boek van die natuur" : fokusartikel
Hoe kyk ons na die wêreld waarin ons woon, die werklikheid waarmee ons elke dag te doen kry?
Om God te geniet ... op grond van die oorsprong van die heelal : fokusartikel
Dit is die standaard wêreldbeeld van ons bestaan. In niewetenskaplike kringe, ook in die Christendom, is dit kontroversieel. Naas hierdie groot wêreld- (makro-kosmologiese) model is daar op &apos;n kleiner skaal ook nog die geskiedenis van die aarde self, met teorieë - en bewyse - vir kontinentale dryf, geologiese evolusie, en veral die verskynsel van biologiese evolusie.
Om God te geniet ... op grond van die wonder van die boublokke van lewe : fokusartikel
C.J. (Carools) Reinecke
Die Kerkblad 110, pp 24 –25 (2008)
In die middel van die vorige eeu het alle bioloë geweet dit was die vooraand van een van die belangrikste deurbrake in die geskiedenis van die wetenskap: die opheldering van die struktuur van DNA (deoksiribonukleïensuur).
Die openbaring van God in die wonder van ekosisteme : fokusartikel
Huib Van Hamburg
Die Kerkblad 110, pp 26 –28 (2008)
As Christen en veral Christenwetenskaplike staan mens telkens verstom voor die wonder van die skepping. Die manier waarop &apos;n Christen na die skepping kyk, verskil in wese van &apos;n ongelowige siening, naamlik dat ons die derde dimensie, naamlik die Skepper, agter alles sien.
Om God te geniet ... uit die wonder van die geologie : fokusartikel
Die Kerkblad 110, pp 29 –30 (2008)
Geologie word beskryf as die studie van die oorsprong, samestelling, struktuur en geskiedenis van die aarde.
Om God se werke te geniet ... uit die wonder van die fisika : fokusartikel
Alle mense kan God se werke in die natuur sien (Rom 1:19), maar slegs uit sy Woord weet ons dat die Skepper, Onderhouer en Regeerder van alle dinge ook ons Vader is (1 Kor 8:6).
Om God te verheerlik ... uit die studie van hemelliggame : fokusartikel
Die Kerkblad 110, pp 34 –35 (2008)
In Genesis 1:14 sê God: "Laat daar ligte wees aan die hemelgewelf om dag en nag van mekaar te skei. Hulle moet ook as tekens dien om seisoene, dae en jare aan te dui. Hulle moet ligte wees aan die hemelgewelf om op die aarde lig te gee." En in Psalm 19:2 sing ons van hierdie hemelgewelf: "Die hemel getuig van die mag van God, die uitspansel maak die werk van sy hande bekend. Die een dag gee die berig deur aan die ander en die een nag deel die kennis aan die volgende mee."
&apos;n Fotobeeld van God se almag : fokusartikel
I.J. (Kobus) Van der Walt and
Die Kerkblad 110, pp 36 –37 (2008)
Prof. Ben de Klerk het op &apos;n gegewe dag in &apos;n preek die opmerking gemaak dat daar &apos;n duidelike verskil is tussen iets wat God geskep het en iets wat deur die mens gemaak is. Hierdie verskil kan gesien word as voorwerpe onder mikroskope bestudeer word. By mensgemaakte voorwerpe word die onvolmaakte blootgelê, terwyl by voorwerpe wat deur God geskape is, die volmaakte al hoe meer gesien kan word namate &apos;n mens die voorwerpe al hoe meer vergroot.
&apos;n Pleidooi vir verdraagsaamheid : ope brief aan die Gereformeerde Kerk Pretoria (Dolerend) en ander verontrustes in die GKSA : diskussie
Die Kerkblad 110, pp 38 –39 (2008)
In die Oktober 2007-uitgawe van Die Kerkblad het ek die vraag gevra: "Hoe sterk ywer ons vir die bewaring van die eenheid van die kerk?" Die verklaring van die Gereformeerde Kerk Pretoria (Dolerend) was &apos;n teleurstellende antwoord.
Die Reformatoriese Konvent ... na tien jaar : aktueel
Die Kerkblad 110, pp 40 –45 (2008)
Die ideaal om &apos;n ekumeniese liggaam vir reformatoriese kerke in Suider-Afrika tot stand te bring, het sedert die vroeg negentigerjare van die vorige eeu in die geledere van verskeie kerkgemeenskappe begin leef.
Dialoog tussen teologie en wetenskap : reaksie
Die Kerkblad 110, pp 42 –45 (2008)
Die artikel van prof. Koos Vorster in Die Kerkblad van Maart 2008, "Aangepaste teologie, ivoortoring-teologie of toegepaste teologie?", het heelwat reaksie uitgelok. Die Redaksie plaas hiermee drie briewe en dan prof. Vorster se antwoord op die briewe.
Doelwitte van die GKSA se 150-jarige fees
Met die Paasnaweek van 2008 (21-24 Maart 2008) reeds agter die rug, kom die Paasnaweek van 2009 al nader in die gesigsveld waartydens die GKSA se 150-jarige bestaansjaar gevier gaan word.